CELEX: 32005D0403
Language: mt
Date: 2005-05-25 00:00:00
Title: 2005/403/KE: Deċiżjoni tal-Kummissjoni tal- 25 ta’ Mejju 2005 li tistabbilixxi l-klassijiet ta’ reżistenza għan-nirien esterni li jolqtu lill-bjut jew lill-kisi tagħhom għal ċerti prodotti ta’ bini kif stabbilit mid-Direttiva tal-Kunsill 89/106/KEE (innotifikata taħt id-dokument C92005) 1501) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               43
            
         DEĊIŻJONI TAL-KUMMISSJONI
   tal-25 ta’ Mejju 2005
   li tistabbilixxi l-klassijiet ta’ reżistenza għan-nirien esterni li jolqtu lill-bjut jew lill-kisi tagħhom għal ċerti prodotti ta’ bini kif stabbilit mid-Direttiva tal-Kunsill 89/106/KEE
   (innotifikata taħt id-dokument C92005) 1501)
   (Test b’relevanza għaż-ŻEE)
   (2005/403/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri marbuta mal-prodotti ta' bini (1), u b’mod partikolari l-Artikolu 20(2) tiegħu,
   Billi:
   
               (1)
            
            
               Id-Direttiva 89/106/KEE tipprevedi li sabiex jitqiesu l-livelli differenti ta’ ħarsien għal xogħlijiet ta' bini fuq livell nazzjonali, reġjunali jew lokali, jista’ jkun meħtieġ li jkunu stabbiliti, f’ dokumenti interpretattivi, klassijiet li jikkorrispondu mar-reżistenza tal-prodotti fir-rigward ta' kull ħtieġa essenzjali. Dawk id-dokumenti ġew ppublikati bħala il-“Komunikazzjoni tal-Kummissjoni fir-rigward tad-dokumenti interpretattivi tad-Direttiva tal-Kunsill 89/106/KEE” (2).
            
         
               (2)
            
            
               Fir-rigward tal-ħtieġa essenzjali ta’ sigurtà f’każ ta' nar, id-dokument interpretattiv Nru 2 jelenka numru ta' miżuri inter-relatati li flimkien jagħtu definizzjoni ta' l-istrateġija tas-sigurtà tan-nar li ser tiġi żviluppata f’modi differenti fl-Istati Membri.
            
         
               (3)
            
            
               Id-Dokument Interpretattiv Nru 2 jidentifika l-ħtiġijiet għall-prodotti ta’ bini għas-soqfa esposti għal nar estern.
            
         
               (4)
            
            
               Permezz ta’ soluzzjoni armonizzata, sistema ta’ klassijiet ġiet adottata fid-Deċiżjoni tal-Kummissjoni 2001/671/KE tal-21 ta' Awwissu 2001 li timplimenta d-Direttiva tal-Kunsill 89/106/KEE fir-rigward tal-klassifikazzjoni tar-reżistenza għan-nar estern tal-bjut u tal-kisi tal-bjut (3).
            
         
               (5)
            
            
               Fil-każ ta’ ċerti pjanċi għall-bjut magħmula minn azzar miksi bil-plastisol, huwa meħtieġ li tintuża l-klassifikazzjoni stabbilita fid-Deċiżjoni 2001/671/KE.
            
         
               (6)
            
            
               Ir-reżistenza tan-nar estern ta’ bosta prodotti ta’ bini u/jew materjali, fil-klassifikazzjoni prevista fid-Deċiżjoni 2001/671/KE, hija stabbilita tajjeb u magħrufa biżżejjed mar-regolaturi tan-nar fl-Istati Membri bil-konsegwenza li m’għandhomx bżonn ittestjar għal din ir-reżistenza karatteristika partikolari.
            
         
               (7)
            
            
               Il-miżuri previsti f’din id-Deċiżjoni huma skond l-opinjoni tal-Kumitat Permanenti tal-Bini,
            
         ADOTTAT DIN ID-DEĊIŻJONI:
   Artikolu 1
   Il-prodotti ta’ bini u/jew materjali li jissodisfaw il-ħtiġijiet kollha tar-reżistenza karatteristika tar-“reżistenza għal nar estern” mingħajr bżonn ta' aktar ittestjar huma mniżżla fl-Anness.
   Artikolu 2
   Il-kategoriji speċifiċi li għandhom jiġu applikati għal prodotti differenti u/jew materjali, fi ħdan il-klassifika adottata fid-Deċiżjoni 2001/671/KE, huma mniżżla fl-Anness għal din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmula fi Brussell, nhar il-25 ta’ Mejju 2005.
      
         
            Għall-Kummissjoni
         
         Günter VERHEUGEN
         
            Membru tal-Kummissjoni
         
      
   
   
      (1)  ĠU L 40, 11.2.1989, p. 12. Direttiva kif l-aħħar emendata mir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      (2)  ĠU C 62, 28.2.1994, p. 1.
   
      (3)  ĠU L 235, 4.9.2001, p. 20.
   
      ANNESS
      L-iskeda mniżżla f’dan l-anness telenka prodotti ta’ bini u/jew materjali li jissodisfaw it-talbiet kollha tar-reżistenza karatteristika tar-reżistenza għan-nar estern mingħajr bżonn ta' ittestjar.
      Tabella 1
      Klassijiet tar-reżistenza għan-nar estern ta' pjanċi għall-bjut magħmulin minn azzar miksi bil-plastisol
      
                  Prodott
               
               
                  Klassi (1)
                  
               
            
                  
                     Pjanċi għall-bjut magħmulin minn azzar miksi bil-plastisol kif speċifikat hawn isfel u meta inkorporati f'saff singlu jew sistema ta' tisqif mibnija skond id-dettalji ta'hawn taħt
               
               
                  Broof (t1)
                  Broof (t2)
                  Broof (t3)
               
            
                  
                     Pjanċi ta’ l-għata
                  
                  skond MT 14782 u MT 14783, li jikkonsistu fi pjanċi ta’ l-azzar bi profil, pjanċi ta' l-azzar ċatti jew panewwi ta’ azzar galvanizzat miksija bil-kojl jew ta’ l-azzar b’liga ta’ żingu-aluminju bi ħxuna ta' metal ta' ≥0.40 mm b’kisja organika esterna (in-naħa ta’ barra li tintlaqat bl-elementi) u, jew inkella, in-naħa bil-maqlub (minn ġewwa) ta’ kisja organika. Il-kisja esterna hija ta' żebgħa tal-Palstisol li hija applikata b'likwidu li għandha ħxuna ta' kisja massima nominali ta' 0.200 mm, PCS li mhux akbar minn 8.0 MJ/m2 u massa niexfa massima ta’ 330g/m2. In-naħa l-oħra tal-kisja organika (jekk ikun hemm) għandha PCS li mhux akbar minn 4.0 MJ/m2 u massa niexfa massima ta’ 200 g/m2.
                  
                     Sistema ta’ għata b'saff wieħed li tikkonsisti minn qoxra waħda, tisqif mhux iżolat fuq struttura ta' support (ħadid li jagħti appoġġ kontinwament jew diskretament) b’reżistenza għan-nar bi klassifikazzjoni ta’ A2-s1, d0 jew aħjar.
                  
                     Sistema ta’ għata mibnija fejn il-pjanċi għal bjut magħmula minn azzar miksi bil-plastisol jiffurmaw is-saff estern tal-binja, fejn l-istruttura ta’ support hija ta’ reżistenza għan-nar ta’ A2-s1, d0 jew aħjar u fejn immedjatament taħt il-pjanċi magħmula minn azzar miksij bil-Plastisol hemm saff iżolat b’reżistenza għan nar bi klassifikazzjoni ta' A2-s1, d0 jew aħjar. Din l-insulazzjoni għandha tkun ta’ suf minerali mhux miksi li jikkonforma ma’ EN 13162 u għandha tkun ta’ fibra tal-ħġieġ b’densità minima ta’ 10kg/m3 (kontenut massimu nominali ta’ reżina ta’ 5 % b’l-użin) u ħxuna ta’ ≥ 80 mm, jew suf tal-ġebel ta’ densità minima ta’ 25kg/m3 (kontenut ta’ reżina massimu nominali ta’ 3.5 % bl-użin) u ħxuna ta’ ≥ 80 mm.
                  
                     Ġonot. Fejn il-pjanċa ta’ fuq ikollha l-ġonot, dawn għandhom ikunu kif ġej:
                  
                              —
                           
                           
                              Pjanċa bi profil trapezzojdali – il-ġenb jintrikeb biex jinkorpora rikba ta’ talanqas ħanek (rib) wieħed u t-truf għandhom ikunu minimu ta’ 100 mm.
                           
                        
                              —
                           
                           
                              Pjanċa korrugata sinusojdali – il-ġenb jintrikeb biex jinkorpora rikba ta’ talanqas korrugazzjoni ta’ 1.5 u t-truf għandhom ikunu minimu ta’ 100 mm.
                           
                        
                              —
                           
                           
                              Pannewwi/pjanċi ċatti – il-ġenb u tat-truf għandhom ikunu minimu ta’ 100 mm.
                           
                        
                              —
                           
                           
                              Sistemi ta’ kumenti wieqfa il-ġonot tal-ġenb għandhom jinkorpora kument vertikali mrikkeb jew jew imlibbes biex jiżgura kuntatt intimu u kontinwu bejn il-pjanċi u biex jipprovdu ġonta li tagħlaq għall-ilma u fejn applikabbli il-ġonot tat-truf għandu jkollhom rikba ta’ 100 mm
                           
                        Is-sustanza użata biex tissiġilla għandha tkunu ta’ mastiċi butiliku jew simili b’densità nominali ta' 1 500  — 1 700  kg/m3 applikati bħala f’kontinwa fil-parti mrikkba tal-ġonta b’rata ta’ madwar 45g/m tul.
                  
                     Twaħħil Il-pjanċi għall-bjut huma mwaħħla mal-bini ta’ appoġġ bl-użu ta’ twaħħil mekkaniku tal-metal xierqa sabiex jipprovdu stabbilità strutturali lil bini tal-bjut b’twaħħil mekkaniku tal-metal addizzjonali użat biex jiżgura kuntatt intimu u kontinwu bejn il-pjanċi u tipprovdi ġonot li jagħlqu għall-ilma.
               
            
         (1)  Klassifikazzjoni tar-reżistenza għan-nar estern kif previst fl-iskeda ta’ l-Anness tad-Deċiżjoni 2001/671/KE.